Rukous-psalmi
Main ympäri kuut vaeltelee,
 Maat ympäri auringoin;
 Auringoin joukot astelee
 Ympäri aurinko-olon:
 Isä meidän, joka olet taivaissa!

 Ilmoissa näissä kaikissa
 Valaistuissa, pimeissä,
 Eri voimin, eri hengin
 Henget monet asustavat;
 Vaan kaikki Häntä ylistävät,
 Jonk’ nimi pyhitett’ olkoon!

 Se ylevin, kuin yksin itsensä
 Voipi ajatella kokonaan,
 Yksin itsestään iloita,
 Teki kauneimman kaavan
 Onneksi kaiken maailman.
 Lähestyköön valtakuntas!

 Hyvin heille että Hän, ei he,
 Heidän osaansa tasailee:
 Hyvin heille, hyvin!
 Hyvin, hyvin meillekin!
 Sinun tahtos’ tapahtukoon
 Maassa niin kuin taivahassa!

 Hän nostaa olkine tähkän ylös,
 Kypsyttää kultasen omenan, punamarjan,
 Paimentaa metsissä peuran, ma’ella vuonan;
 Muutt’ Hänen jylinäns tänneki kaikuu,
 Ja vesan se musertaa
 Oljesta, oksasta, – vuorella kedolla,
 Anna meill’ tänään työssämme,
 Meidän jokapäiväinen leipämme!

 Ol’neeko siellä takana pilvein
 Syypäitä myös, kuolevaisia?
 Ystävill’ sielläkin ystävii?
 Temmaneeko kuolema ystävän pois?!
 Anna meill’ anteeksi velkamme,
 Niinkuin mekin anteeksi annamme!

 Samaan perään kulkevat eri tiet,
 Autuuteen;
 Muutamat korpien läpi pujottelee,
 Vaan näillä’i ilo pääsee ylös idulleen,
 Janovaista virvoittaen.
 Älä meitä kiusaukseen vie,
 Muutta meit’ pahasta päästä!

 Palvellus Sulle, joka sen suuren päivän
 Auringoill’, mailla, kuilla piiritit;
 Joka henget loit,
 Heidän autuudens järjestit,
 Tähkäpään kannatat;
 Kuoleman säätelet;
 Päähän pyrkivän korvesta viet, kulkijan virvotat,
 Palvelus Sulle!
 Sinun on valta ja voima
 Ja kunnia. Aamen!

– – [N. E. Tengé]n.

Lähde: Sanan-Lennätin 11.6.1858.

Friedrich Gottlieb Klopstock
N. E. Tengén
Runot
Sanan-Lennätin
1858